stanford-oval/wikipedia huggingface dataset:
Elisabet Ranskalainen (1602–1644)
Kuningatar

Elisabet tunnettiin kauneudestaan, älykkyydestään ja jalosta persoonallisuudestaan, mikä teki hänestä erittäin suositun Espanjassa. Vuonna 1621 alle 20-vuotiaat Asturian ruhtinas ja ruhtinatar nousivat hallitsijaparina Espanjan valtaistuimelle Filip III:n kuoltua. Espanjan uusi kuningatar oli tietoinen siitä, että hänen puolisollaan oli rakastajattaria. Filip IV:llä tiedetään olleen ainakin 30 aviotonta lasta lähinnä näyttelijättärien kanssa, joista kaksi hän tunnusti omikseen.
Elisabet itse oli huhujen kohteena suhteestaan ​​tunnettuun runoilijaan Peraltaan, Juan de Tassisiin Villamedianan kreiviin, joka oli hänen hovimiehensä. 14. toukokuuta 1622 syttyi tulipalo, kun Peraltan teosta La Gloria de Niqueaa esitettiin hovissa. Peralta kantoi kuningattaren turvaan, mikä sai epäilykset heidän suhtestaan heräämään. Peralta jätti huomiotta tärkeän varoituksen, että hänen henkensä oli vaarassa, ja "hänet murhattiin, kun hän astui ulos vaunuistaan". Vastuu hänen kuolemastaan ​​jaettiin Filip IV:n ja kreivi-herttua Olivaresin (Gaspar de Guzmán y Pimentel, Sanlúcarin herttua, Olivaresin kreivi, 1587–1645) kesken, joka oli silloinen pääministeri ja kuninkaan suosikki).
Elisabet oli Espanjan valtionhoitaja Katalonian kapinan aikana ja tuki Nocheran herttuaa Olivaresin kreivi-herttuaa vastaan ​​kunniallisen vetäytymisen puolesta Katalonian kapinasta.
Ennen vuotta 1640 kuningattarella ei näyttänyt olleen suurta vaikutusvaltaa valtion asioihin, mitkä oli suurelta osin uskottu Olivaresille. Elisabet ei tullut toimeen Olivaresin kanssa, joka kuulemma auttoi Filip IV:tä tämän aviorikoksessa ja esti Elisabetiä saavuttamasta poliittista vaikutusvaltaa ja mainitsi kerran kuuluisaksi tulleella lausahduksella Elisabetin esitellessään poliittista näkemystään kuninkaalle, että "pappeja on olemassa rukoilemaan, samoin kuin kuningattaria on olemassa synnyttämään".
Vuosina 1640–1642 Elisabet toimi valtionhoitajana kuninkaan poissaollessa Katalonian kapinan aikana ja sai erittäin hyvät arvosanat ponnisteluistaan. Hänen kerrottiin vaikuttaneen Olivaresin kukistumiseen osana "naisten salaliittoa" Mantovan herttuattaren Ana de Guevaran, María de Ágredan ja hänen päähovirouvansa Luisa Manrique de Laran, kreivitär Paredes de Navan kanssa.
Olivaresin kukistuminen sai kuninkaan pitämään häntä ainoana poliittisena kumppaninaan, ja kun kuningas lähti jälleen rintamalle vuonna 1643, Elisabet nimitettiin jälleen valtionhoitajaksi Juan Chumacero Carrillo y Sotomayorin avustamana. Myös hänen toinen hallintonsa sai hyvät arvostelut, ja kuningas kiitti häntä hänen ponnisteluistaan ​​tarjota joukkojen elintärkeitä tarvikkeita sekä neuvotteluista pankkien kanssa armeijan rahoituksesta tarjoten omia korujaan vakuutena. Huhuttiin, että hän aikoi seurata kuningatar Isabella Katolilaisen esimerkkiä ja johtaa omaa armeijaansa valloittamaan Badajozin.
Perintö

Kuningatar Elisabet de Bourbon kuoli 42-vuotiaana Madrissa 6. lokakuuta 1644 sairasteltuaan viimeisimmän keskenmenonsa jälkeen. Hänen leskensä nai vuonna 1649 sisarentyttärensä, 14-vuotiaan Maria-Anna Itävaltalaisen (1634–1696).
Elisabet de Bourbon nuorena
Kuningatar Isabel de Borbón, Diego Velázquezin työpaja n. 1625
Prinsessojen vaihto Espanjan rajalla, Peter Paul Rubens 1622-1625
Kuningatar Isabel de Borbón, Rodrigo de Villandrando 1620
Isabel de Borbón, Espanjan kuningatar, Diego Velázquez 1632
Festung Hohensalzburg

Festung Hohensalzburg.
Festung Hohensalzburg (suora suomennos Korkea Salzburgin linnoitus) on linna itävaltalaisessa Salzburgin kaupungissa. Linna sijaitsee Festungbergin kukkulalla. Se on 250 metriä leveä ja 150 metriä korkea ja siten yksi Euroopan suurimmista keskiaikaisista linnoista.
Front Royalin taistelu

Front Royalin taistelu (engl. Battle of Front Royal; myös Guard Hillin taistelu ja Cedarvillen taistelu) oli Yhdysvaltain sisällissodan taistelu, joka käytiin Unionin ja Konfederaation joukkojen välillä 23. toukokuuta 1862. Taistelussa Thomas Jacksonin johtamat Konfederaation joukot yllättivät eversti John Kenlyn komentaman noin 1 000 miehen vahvuisen osaston. Kenlyn joukot yrittivät puolustautua, mutta joutuivat lopulta antautumaan Konfederaation joukoille.
Taistelun jälkeen Unionin kenraali Nathaniel Prentice Banksin joukot aloittivat nopean vetäytymisen Strasburgista kohti Winchesteriä.
Fancy Bear

Fancy Bear, joka tunnetaan myös nimillä Sofacy, Pawn Storm, Strontium, Tsar Team, Sednit ja APT28, on venäläinen hakkeriryhmä, joka on syyllistynyt useisiin tietomurtoihin ja häirintäkampanjoihin 2000-luvun alkupuolelta lähtien. Tietomurtojen kohteina ovat olleet muun muassa Nato, Valkoinen talo, Saksan liittopäivät, Maailman antidopingtoimisto, eri tiedotusvälineet sekä lukemattomat kansalaisjärjestöt ja viranomaiset Euroopassa, Keski-Aasiassa ja Kaukasuksella.
NHL:n varaustilaisuus 2011

Ryan Nugent-Hopkins oli vuoden 2011 ykkösvaraus.
NHL:n varaustilaisuus 2011 oli 49. jääkiekkoliiga NHL:n järjestämä varaustilaisuus. Se järjestettiin 24.–25. kesäkuuta 2011 Saint Paulissa Minnesota Wildin kotiareenalla, Xcel Energy Centerillä. Ensimmäisenä tilaisuudessa varasi Edmonton Oilers.
Ennakkoarviot

Ennakkoarvioinneissa tilaisuuden lahjakkaimmaksi pelaajaksi nostettiin kanadalaissentteri Ryan Nugent-Hopkins, jonka kykyjenetsijät arvioivat myös Oilersin todennäköisimmäksi ykkösvaraukseksi. Toinen vaihtoehto ykkösvaraukseksi on ruotsalaispuolustaja Adam Larsson, sillä esimerkiksi The Sports Networkin asiantuntijan Pierre McGuiren mukaan Oilersin puolustuspää tarvisi vahvistusta. The Hockey Newsin arvion mukaan tilaisuuden viisi lahjakkainta pelaajaa ovat Nugent-Hopkins, Larsson, Gabriel Landeskog, Jonathan Huberdeau ja Ryan Strome.
NHL Central Scouting Bureau (CSB) listasi lupaukset neljään taulukkoon. Pohjois-Amerikassa pelaavista kenttäpelaajista CSB listasi ensimmäiseksi Nugent-Hopkinsin ennen Landeskogia ja Huberdeautä. Pohjois-Amerikassa pelaavista maalivahdeista puolestaan listan kärjessä oli John Gibson. Euroopassa pelaavista kenttäpelaajista kärjessä oli Larsson. Listan kolme parasta pelasi Ruotsissa, ja neljäntenä listalla oli Joel Armia. Euroopassa pelaavien maalivahtien listan kärjessä oli Samu Perhonen.
Varausvuorot

Edmonton Oilers sijoittui toisen kerran putkeen NHL:n runkosarjan viimeiseksi. Se voitti myös toistamiseen painotetun arvonnan, jonka perusteella joukkueet saavat varausvuorot. Myös runkosarjan toiseksi (Colorado Avalanche) ja kolmanneksi huonoin joukkue (Florida Panthers) säilyttivät paikkansa arvonnassa ja saivat toisen ja kolmannen vuoron. Sen sijaan neljäntenä varaava New Jersey Devils oli runkosarjan kahdeksanneksi huonoin joukkue, joten se nousi arvonnassa monta sijaa. Arvonnassa määriteltiin 14 ensimmäistä varausta ja loput vuorot määräytyivät Stanley Cupin pudotuspelien mukaan.
Eniten varausvuoroja tilaisuudessa oli Chicago Blackhawksilla, joka varasi 11 kertaa, ja Ottawa Senatorsilla, joka pääsi varaamaan 10 kertaa. Blackhawksin 11 vuorosta peräti kuusi oli ensimmäisellä kolmella kierroksella. Senators varasi peräti kolme kertaa ensimmäisellä kierroksella. Niiden lisäksi ensimmäisellä kierroksella pääsivät kahdesti varaamaan Oilers, Avalanche, Maple Leafs ja Wild. Vähiten vuoroja oli Philadelphia Flyersillä ja New York Rangersilla, joilla oli vain kuusi mahdollisuutta varaukseen. Rangers varasi 15:ntenä ensimmäisellä kierroksella ja sen jälkeen kolmannella ja neljännellä kierroksella kerran, viidennellä kierroksella kaksi kertaa, ja kuudennella kierroksella kerran. Flyersin ensimmäinen varaus oli vielä pari päivää ennen tilaisuutta vasta kolmannella kierroksella. Joukkue teki tilaisuuden aattona kaupan, jolla se sai itselleen muun muassa varausvuoron ensimmäiseltä kierrokselta. Vaikka tilaisuudessa oli yhteensä 221 varausvuoroa, vain 220 pelaajaa varattiin, sillä Devils menetti 69:nnen vuoronsa. Se menetti sen sanktiona, kun joukkue oli yrittänyt tehdä Ilja Kovaltšukin kanssa NHL:n sääntöjä kiertävää sopimusta.
Varaukset > 1. kierros

| # | Pelaaja | Kansallisuus | Pelipaikka | Varaaja | Joukkue | Sarja  |
| --- | --- | --- | --- | --- | --- | --- |
| 1 | Ryan Nugent-Hopkins |  Kanada | KH | Edmonton Oilers | Red Deer Rebels | WHL |
| 2 | Gabriel Landeskog |  Ruotsi | OLH | Colorado Avalanche | Kitchener Rangers | OHL |
| 3 | Jonathan Huberdeau |  Kanada | KH | Florida Panthers | Saint John Sea Dogs | LHJMQ |
| 4 | Adam Larsson |  Ruotsi | P | New Jersey Devils | Skellefteå AIK | Elitserien |
| 5 | Ryan Strome |  Kanada | KH | New York Islanders | Niagara IceDogs | OHL |
| 6 | Mika Zibanejad |  Ruotsi | KH | Ottawa Senators | Djurgårdens IF Hockey | Elitserien |
| 7 | Mark Scheifele |  Kanada | KH | Winnipeg Jets | Barrie Colts | OHL |
| 8 | Sean Couturier |  Kanada | KH | Philadelphia Flyers | Drummondville Voltigeurs | LHJMQ |
| 9 | Dougie Hamilton |  Kanada | P | Boston Bruins | Niagara IceDogs | OHL |
| 10 | Jonas Brodin |  Ruotsi | P | Minnesota Wild | Färjestads BK | Elitserien |
| 11 | Duncan Siemens |  Kanada | P | Colorado Avalanche | Saskatoon Blades | WHL |
| 12 | Ryan Murphy |  Kanada | P | Carolina Hurricanes | Kitchener Rangers | OHL |
| 13 | Sven Bärtschi |  Sveitsi | VLH | Calgary Flames | Portland Winterhawks | WHL |
| 14 | Jamie Oleksiak |  Kanada/  Yhdysvallat | P | Dallas Stars | Northeastern Huskies | Hockey East |
| 15 | J. T. Miller |  Yhdysvallat | VLH | New York Rangers | US NTDP | USHL |
| 16 | Joel Armia |  Suomi | OLH | Buffalo Sabres | Ässät | SM-liiga |
| 17 | Nathan Beaulieu |  Kanada | P | Montreal Canadiens | Saint John Sea Dogs | LHJMQ |
| 18 | Mark McNeill |  Kanada | KH | Chicago Blackhawks | Prince Albert Raiders | WHL |
| 19 | Oscar Klefbom |  Ruotsi | P | Edmonton Oilers | Färjestads BK | Elitserien |
| 20 | Connor Murphy |  Yhdysvallat | P | Phoenix Coyotes | US NTDP | USHL |
| 21 | Stefan Noesen |  Yhdysvallat | OLH | Ottawa Senators | Plymouth Whalers | OHL |
| 22 | Tyler Biggs |  Yhdysvallat | OLH | Toronto Maple Leafs | US NTDP | USHL |
| 23 | Joe Morrow |  Kanada | P | Pittsburgh Penguins | Portland Winterhawks | WHL |
| 24 | Matt Puempel |  Kanada | VLH | Ottawa Senators | Peterborough Petes | OHL |
| 25 | Stuart Percy |  Kanada | P | Toronto Maple Leafs | Mississauga St. Michael's Majors | OHL |
| 26 | Phillip Danault |  Kanada | VLH | Chicago Blackhawks | Victoriaville Tigres | LHJMQ |
| 27 | Vladislav Namestnikov |  Venäjä | KH | Tampa Bay Lightning | London Knights | OHL |
| 28 | Zack Phillips |  Kanada | KH | Minnesota Wild | Saint John Sea Dogs | LHJMQ |
| 29 | Nicklas Jensen |  Tanska | VLH | Vancouver Canucks | Oshawa Generals | OHL |
| 30 | Rickard Rakell |  Ruotsi | OLH | Anaheim Ducks | Plymouth Whalers | OHL |
Varaukset > 2. kierros

| # | Pelaaja | Kansallisuus | Pelipaikka | Varaaja | Joukkue | Sarja  |
| --- | --- | --- | --- | --- | --- | --- |
| 31 | David Musil |  Tšekki | P | Edmonton Oilers | Vancouver Giants | WHL |
| 32 | Ty Rattie |  Kanada | OLH | St. Louis Blues | Portland Winterhawks | WHL |
| 33 | Rocco Grimaldi |  Yhdysvallat | KH | Florida Panthers | US NTDP | USHL |
| 34 | Scott Mayfield |  Yhdysvallat | P | New York Islanders | Youngstown Phantoms | USHL |
| 35 | Tomáš Jurčo |  Slovakia | OLH | Detroit Red Wings | St. John Sea Dogs | QMJHL |
| 36 | Adam Clendening |  Yhdysvallat | P | Chicago Blackhawks | Boston University Terriers | Hockey East |
| 37 | Boone Jenner |  Kanada | KH | Columbus Blue Jackets | Oshawa Generals | OHL |
| 38 | Magnus Hellberg |  Ruotsi | MV | Nashville Predators | Frölunda HC | Elitserien |
| 39 | John Gibson |  Yhdysvallat | MV | Anaheim Ducks | US NTDP | USHL |
| 40 | Aleksandr Hohlatšov |  Venäjä | KH/VLH | Boston Bruins | Windsor Spitfires | OHL |
| 41 | Dmitrij Jaškin |  Tšekki | OLH | St. Louis Blues | HC Slavia Praha | Tšekin Extraliga |
| 42 | Victor Rask |  Ruotsi | KH | Carolina Hurricanes | Leksands IF | Allsvenskan |
| 43 | Brandon Saad |  Yhdysvallat | VLH | Chicago Blackhawks | Saginaw Spirit | OHL |
| 44 | Brett Ritchie |  Kanada | OLH | Dallas Stars | Sarnia Sting | OHL |
| 45 | Markus Granlund |  Suomi | KH | Calgary Flames | HIFK | SM-liiga |
| 46 | Joel Edmundson |  Kanada | P | St. Louis Blues | Moose Jaw Warriors | WHL |
| 47 | Matthew Nieto |  Yhdysvallat | VLH | San Jose Sharks | Boston University Terriers | Hockey East |
| 48 | Xavier Ouellet |  Ranska | P | Detroit Red Wings | Montreal Junior Hockey Club | QMJHL |
| 49 | Christopher Gibson |  Suomi | MV | Los Angeles Kings | Chicoutimi Saguenéens | QMJHL |
| 50 | Johan Sundström |  Ruotsi | KH | New York Islanders | Frölunda | Elitserien |
| 51 | Alexander Ruuttu |  Suomi | KH | Phoenix Coyotes | Jokerit Jr. | A-nuorten SM-liiga |
| 52 | Miikka Salomäki |  Suomi | OLH | Nashville Predators | Kärpät | SM-liiga |
| 53 | William Karlsson |  Ruotsi | KH | Anaheim Ducks | VIK Västerås HK Jr. | J20 Superelit |
| 54 | Scott Harrington |  Kanada | P | Pittsburgh Penguins | London Knights | OHL |
| 55 | Ryan Sproul |  Kanada | P | Detroit Red Wings | Sault Ste. Marie Greyhounds | OHL |
| 56 | Lucas Lessio |  Kanada | VLH | Phoenix Coyotes | Oshawa Generals | OHL |
| 57 | Tyler Wotherspoon |  Kanada | P | Calgary Flames | Portland Winterhawks | WHL |
| 58 | Nikita Kutšerov |  Venäjä | OLH | Tampa Bay Lightning | TsSKA Moskova 2 | MHL |
| 59 | Rasmus Bengtsson |  Ruotsi | P | Florida Panthers | Rögle BK | Allsvenskan |
| 60 | Mario Lucia |  Yhdysvallat | VLH | Minnesota Wild | Wayzata High School | United States High School-MN) |
| 61 | Shane Prince |  Yhdysvallat | KH | Ottawa Senators | Ottawa 67's | OHL |